OʻZBEKISTON RESPUBLIKASI PREZIDENTINING “SAVDO VA UMUMIY OVQATLANISh SOHASIDA SOLIQQA TORTISh TIZIMINI YANADA TAKOMILLAShTIRISh TOʻGʻRISIDA”GI FARMONINI AMALGA OShIRISh ChORA-TADBIRLARI HAQIDA
(decree, 2003-07-02)

Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisida” 2002-yil 20-maydagi PF 3076-son Farmonini bajarish yuzasidan Vazirlar Mahkamasi qaror qiladi: 2. Belgilab qoʻyilsinki, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari savdo korxonalarining qayerda joylashganligiga qarab tasdiqlangan bazaviy stavkalar va oʻzgaruvchan koeffitsiyentlardan kelib chiqib: chakana savdo sohasidagi mikrofirmalar va kichik korxonalar uchun belgilangan daromadidan olinadigan yagona soliq stavkalarining; yuridik shaxs boʻlmasdan tadbirkorlik faoliyatini amalga oshiruvchi jismoniy shaxslar uchun qatʼiy belgilangan soliq stavkalarining aniq miqdorlarini belgilaydilar. 3. QoraqalpoGʻiston Respublikasi Vazirlar Kengashi, viloyatlar va Toshkent shahar hokimliklari mamlakatimizda ishlab chiqarilgan isteʼmol tovarlarining uyushgan savdosini taʼminlash uchun xalq isteʼmol tovarlari ishlab chiqaruvchi korxonalarga firma doʻkonlari tarmogʻini tashkil etish va kengaytirishda koʻmaklashsinlar. 4. Oʻzbekiston Respublikasi Moliya vazirligi, Davlat soliq qoʻmitasi bir oy muddatda: Chakana savdo sohasidagi mikrofirmalar va kichik korxonalar tomonidan toʻlanadigan belgilangan daromadidan olinadigan yagona soliqni hisoblab chiqish va toʻlash tartibi toʻgʻrisidagi nizomni; savdo va umumiy ovqatlanish korxonalari tomonidan yalpi tushum hajmlari (tovar aylanishi hajmi) sunʼiy ravishda pasaytirilishiga yoʻl qoʻymaslik chora-tadbirlarini nazarda tutgan holda Ulgurji va chakana savdo, umumiy ovqatlanish korxonalari tomonidan toʻlanadigan yalpi tushumdan (tovar aylanmasi hajmidan) yagona soliqni hisoblab chiqish va toʻlash tartibi toʻgʻrisidagi nizomni ishlab chiqsinlar va tasdiqlash uchun Vazirlar Mahkamasiga kiritsinlar. 5. Oʻzbekiston Respublikasi Davlat soliq qoʻmitasi: savdo va umumiy ovqatlanish sohasida tadbirkorlik faoliyatini amalga oshiruvchi soliq toʻlovchilarning soliq solishning belgilangan tartibiga rioya etishi va toʻliq qamrab olinishi ustidan qatʼiy nazoratni taʼminlasin; savdo va umumiy ovqatlanish sohasidagi xoʻjalik yurituvchi subyektlar tomonidan toʻlanadigan soliq toʻlovlarining budjetga toʻliq va oʻz vaqtida tushishi ustidan monitoring oʻrnatsin, bunda savdo va umumiy ovqatlanish korxonalarida yalpi tushum hajmining budjetga toʻlovlar toʻliq tushishiga muvofiqligini aniqlash yuzasidan muntazam ravishda tanlab tekshirishlar oʻtkazilishini nazarda tutsin. Aniqlangan tafovutlarga yalpi tushumni yashirish sifatida qaralsin va amaldagi qonun hujjatlarida nazarda tutilgan tegishli javobgarlik choralari qoʻllanilsin; savdo faoliyatini yuridik shaxs boʻlmasdan yakka tartibdagi tadbirkorlar sifatida belgilangan tartibda roʻyxatdan oʻtkazmasdan amalga oshirayotgan jismoniy shaxslarning faoliyat koʻrsatishiga yoʻl qoʻymaslikka alohida eʼtiborni qaratsin; har chorakda Moliya vazirligiga va Oʻzbekiston Respublikasi Vazirlar Mahkamasiga oʻtkazilgan monitoring natijalari toʻgʻrisida axborot taqdim etsin. 6. Oʻzbekiston Respublikasi Moliya vazirligi monitoring natijalari asosida har chorakda Vazirlar Mahkamasiga savdo va umumiy ovqatlanish sohasida soliq solishga doir belgilangan bazaviy stavkalar va oʻzgaruvchan koeffitsiyentlar miqdorlarini oʻzgartirish maqsadga muvofiqligi toʻgʻrisida taklif kiritsin. 7. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar yuzasidan bir oy muddatda Vazirlar Mahkamasiga taklif kiritsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va M.Z. Usmonov zimmasiga yuklansin.